
äne gevaerde und ooch die einunge volfiiere als im dannc 
geoffent wirt. 

Ez sot oucb diu einunge gelich in dem rate umbe gäu 
ungevaerlichen. waere ouch daz sich einer üf den eit erkanti 
daz er bi der einunge nibt gesiu möhte von «ins gescheiten 
wegen, so sol ez der ander sin gemeiner uz tragen, unde sol 
oucb ein ieglicher des jars ze einem mal einunger sin und 
nibt mer. 

Ein man in einem dorfe saz, 

dar iune er manege zit genas 

des er da haben mohte. 

er bowel als im tohte 

sin ecker flizecliche. 5 

guotes nibt ze riebe 

was der selbe ackerman: 

die nötdurft er doch gewan. 

nu zöch er mit dem flize sin 

ze einer zit ein schoene swin 10 

daz er ezzen wolle, 

und sluoc daz, als er solle. 

dö er sin reht dar an begienc 

und sinen bacben uf gehienc, 

dö kam ein ungetriuwer zage, 15 

sin gevater, an einem tage, 

und sach daz der bache 

so nahen zuo dem dache 

gehenket was. als er in sach 

so gröz und so veizl, er sprach 21) 

'gevater, mir ist an dich leit 

daz du so grözer luinpheit 

hast begangen unde begast 

daz du diuen bachen last 



hangen da in menklich siht 



was : geniis? saz : geaz? 



^U 

und daz du in verbirgesl niht. 

däst mir durch dineu willen leit. 

siht in iemen hangen, der seit 

minera herren, du sist rieh. 

sich, so muost du sicherlich 30 

stiure geben grcezlich, 

und heizt dar zuo vil lihte dich 

des bachen berauben. 

daz soltü mir gelouben.' 

er sprach 'gevater min, rät zuo 35 

waz ich mit dem bachen lue' 

der valsche dö mit flize sprach 

da soltü morne durch daz dach 

mit heimlichen Sachen 

brechen unde machen 40 

ein loch und birg in dar in wol 

(wan diu weit ist valsches vol), 

und sprich, er si dir wec getragen. 

so das ergo, so soltü sagen, 

diebe haben dir in gesloln. 45 

alsus wirt ez wol verholn, 

daz du in selbe ezzen mäht. 

doch Uz in hangen dise naht, 

wan in noch nieman hat gesehen, 

da von dir schade mü'ge beschehen.' 50 

'daz si, gevater, daz tuon ich : 

du hast vil wol gewiset mich.' 

Der gevater dö von dannen schiel, 
im was liep daz er im riet; 
er liez den bachen bangen. 55 

des nahtes kom gegangen 
sin gevater unde brach 
g&n dem bachen durch daz dach 
ein gröz loch und truoc in hin. 
daz was des gvaters ungewin. 60 

dö er mornet üf stuont, 
dö tet er, als noch alle tuoul 
die ir herze und ougcn länl 
loufen hin da si haut 

behalten ir liebstez guot, 65 

daz erfrüuwct in den muot : 

er Iuoget gen dem dache. 

dar durch .was im der bacbe 

gezogen unde hin getragen. 

daz begunde er söre klagen. 70 

er wart leidic unde unvrö. 

zc sim gevater gienc er dö 

und sprach 'ach, gevater min, 

lä dir min leit geklaget sin : 

der bache ist gestolen mir.' 75 

'gevater, also riet ich dir, 

daz du das jehen sollest, 

ob du in behalten woltest.' 

'gevater, ich hab in verlorn 

sicherlich und ach gesworn.' 80 

er sprach 'ez waer mir zorn an dielt, 

daz wizze sicherlich, 

ob du iht anders jaebest 

wider alle die du saehest. ' 

'ich muoz es von wärheil jehen, 85 

wan ez ist sicher beschehen : 

mir hänt in diebe hin getragen.' 

'sich, des mabt du mir übte sagen. 

ja, riet ich dir den selben list, 

so guot, so nütze er dir ist, 90 

daz du des State jaehest 

wider alle die du saehest.' 

'gevater min, so ist ez war, 

sam mir daz heilige jär 

und dar zuo sele unde lip! 95 

min leint, din tote, und min wip 

inüezen des tiuvels eigen sin, 

si mir niht der bache hin.' 

dö sprach aber der valsche diep 

'gevater min, ez ist mir liep 100 

unde frö'uwet mich an dir 

[80. uud nucb gesworn? ///>/.] [93. ja ist ez war? U/'t] 9.V dir 
sei 9f>. dein got 98. vergl. Strickers kl. gedickte i, 150. 

daz da so gerne volgest mir. 

der bache möhte sin verlorn, 

haet ich dir niht den iist erkorn. 

des gich und wis staete dran.' 105 

swaz dd der schadehafte man 

sprach, daz was doch enwiht, 

wan er antwurte im anders niht 

dan daz er alsus jaehe 

wider alle die er saebe: HO 

alsus hieze er in jehen. 

Daz möhte manegem noch geschehen, 
der sich niht wol behüeten kan 
vor einem ungetriuwen man, 
des ungetri wiu zunge 1 1 5 

hat manege wandelunge. 



Aus cod. palat. 314. pap. 14 /j S Jh. J'ol. es stehen 
darin noch einige andere kleine erzählungen. 1. bl. 50°. 
die henne und der fuchs. — 2. bl. 51* 11 das beispie/ vom 
einhorn. — 3. bl. 52 lc der wolf an der wagen : J. Grimm 
Reinh. s. 351. — 4. bl. 52 a — 53 c . vom hofschnvpfen vom 
Heinrich dem Teichner. 

Stuttgart 12 febr. 1848. FR. PFEIFFER. 



